**யுனேசுவரன் ராமராஜ்** எனும் **ஆர். யுனேசுவரன்** (ஆங்கிலம்; மலாய்: *Yuneswaran Ramaraj* எனும் *R. Yuneswaran*; சீனம்: 尤内斯瓦兰•拉马拉吉); என்பவர் 2022 நவம்பர் மாதம் 19-ஆம் தேதி முதல் ஜொகூர் சிகாமட் மக்களவை தொகுதியின் (*Segamat Federal Constituency*) மலேசிய நாடாளுமன்ற உறுப்பினராகச் சேவை செய்து வருகிறார்.

ஐக்கிய இராச்சியத்தில் உள்ள ஆங்கிலியா ரசுகின் பல்கலைக்கழகத்தில் வணிக நிர்வாகத்தில் முதுகலை பட்டம் பெற்றவர்; இவர் சிலாங்கூர், சுங்கை பெசார் நகரில் உள்ள சின் மின் சீனப் பள்ளியில் (*SRJK (C) Sin Min Sg Besar*) சீனமொழி படித்தவர்; மேலும் சீனமொழியில் சரளமாக பேசக்கூடியவர்.

பொது
----

சிகாமட் மக்களவை தொகுதியில் 47.7% மலாய் மக்களும்; 42.7% சீனர் மக்களும்; ஆக மொத்தம் 90.4% உள்ளனர். இந்தியர்கள் 9.2% மிகக் குறைந்த அளவில் உள்ளனர். இருப்பினும் 35 வயது நிரம்பிய ஒரு தமிழ் இளைஞர், அரசியல் பெரும்புள்ளிகளுடன் மோதி வெற்றி பெற்றது ஒரு தேர்தல் சாதனையாகக் கருதப் படுகிறது. 

யுனேசுவரன் ராமராஜ், மலேசியாவின் முக்கிய மொழிகளான மலாய் மொழி; ஆங்கில மொழி; சீன மொழி; தமிழ் மொழி ஆகிய மொழிகளில் மிகச் சரளமாகப் பேசக் கூடியவர். இவர் 2022 நவம்பர் 19-ஆம் தேதி மலேசிய நாடாளுமன்றத்தில் மக்களவை உறுப்பினராகப் பதவியேற்ற போது, திருக்குறள் மீது உறுதிமொழி எடுத்துக் கொண்டார்.

2022-ஆம் ஆண்டு மலேசியப் பொதுத் தேர்தல் பிரசாரத்தின் போது மலேசியப் பிரதமர் அன்வர் இப்ராகீம் முன்னிலையில் யுனேசுவரன் ராமராஜ், மூன்று மொழிகளில் பிரசாரம் செய்த காணொலி யூடியூப் ஊடகத்தில் பதிவாகி உள்ளது.

சிகாமட் மக்களவை தொகுதி
----------------------

சிகாமட் மக்களவை தொகுதி 1955-ஆம் ஆண்டில் உருவாக்கப்பட்டது. 1959-ஆம் ஆண்டில் நீக்கப்பட்டது. பின்னர் 1974-ஆம் ஆண்டில் மீண்டும் தோற்றுவிக்கப்பட்டது. அதே ஆண்டில் தேர்தல் நடைபெற்றது. அத்துடன் அதே 1974-ஆம் ஆண்டில் இருந்து சிகாமட் மக்களவை தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), சிகாமட் மக்களவை தொகுதி 43 தேர்தல் வட்டாரங்களாக (*Polling Districts*) பிரிக்கப்பட்டது.


  

  

  





2022-இல் சிகாமட் மக்களவை தொகுதியின் வாக்காளர்களின் இனப் பிரிவுகள்

  மலாயர் (47.7%)  சீனர் (42.7%)  இந்தியர் (9.2%)  இதர இனத்தவர் (0.4%)

தேர்தல் முடிவுகள் 2022
----------------------

2022-ஆம் ஆண்டு மலேசியப் பொதுத் தேர்தலில் சிகாமட் மக்களவை தொகுதியில் ஆர். யுனேசுவரன் போட்டியிட்டு வெற்றி அடைந்தார். 

பாக்காத்தான் கூட்டணியின் மக்கள் நீதிக் கட்சி சார்பில் போட்டியிட்ட யுனேசுவரனுக்கு **23,437** வாக்குகள் கிடைத்தன. பாரிசான் கூட்டணியின் மஇகா சார்பில் போட்டியிட்ட மஇகாவின் தேசியப் பொருளாளர் டான் ஸ்ரீ ராமசாமி முத்துசாமி (*Ramasamy Muthusamy*) அவர்களுக்கு **17,768** வாக்குகள் கிடைத்தன. 

**மலேசிய நாடாளுமன்றம்**| ஆண்டு | தொகுதி |  | வாக்குகள் | % | எதிரணி | வாக்குகள் | % | மொத்தவாக்குகள் | பெரும்பான்மை | வாக்குகள் % |
| --- | --- | --- | --- | --- | --- | --- | --- | --- | --- | --- |
| **2022** | **P140 சிகாமட்** |  | **யுனேசுவரன் ராமராஜ்(*Yuneswaran Ramaraj*) (பி.கே.ஆர்)** | **23,437** | **46.27%** |  | **ராமசாமி முத்துசாமி** (*Ramasamy Muthusamy*) (மஇகா) | **17,768** | **35.08%** | **50,652** | **5,669** | **73.03%** |
|  | **பூபாலன் பொன்னுசாமி**(*Poobalan Ponusamy*) (பெர்சத்து) | **8,385** | **16.55%** |
|  | **சையது அயிரோல்**(*Syed Hairoul Faizey*) (பெஜுவாங்) | **1,062** | **2.10%** |

மேற்கோள்கள்
-----------

1. ↑  "Yuneswaran Ramaraj". *China Press* (in அமெரிக்க ஆங்கிலம்). 2022-10-17. Retrieved 2023-03-28.
2. ↑  "Nurul Isa: All PKR candidates have signed an agreement and are not allowed to switch to other political parties after being elected". *Oriental Net Malaysia Oriental Daily*. 2022-10-29. Retrieved 2023-03-28.
3. ↑  "PKR Indian Candidate fluent in Chinese to canvass votes thanks to Guan Gong China Press". *China Press* (in அமெரிக்க ஆங்கிலம்). 2022-11-10. Retrieved 2023-03-28.
4. ↑  "Federal Government Gazette, Notice Under Subregulation 11(5A), Polling Hours for the Fifteenth General Election" (PDF). *Attorney General's Chambers*. 31 October 2022.

மேலும் காண்க
------------

* மலேசிய இந்தியர்
* ஜொகூர் மாநில சட்டமன்றம்
* மலேசியப் பொதுத் தேர்தல், 2022
* சிகாமட் மக்களவை தொகுதி

வெளி இணைப்புகள்
---------------

* **பாடாங் செராய் தொகுதியில் நான்கு மொழிகளில் பிரசாரம்**
* Yuneswaran Ramaraj
* Parlimen Malaysia
* P140 SEGAMAT, Johor pada Pilihan Umum Raya Ke-15